text: Па ўсім свеце налічваецца каля 1400 відаў кажаноў. Многія з іх прыстасаваліся да гарадскіх умоваў, жывуць у садках ля дамоў, гарадскіх парках, часам начуюць пад мастамі і не чыняць ніякай пагрозы для людзей.
  Кажаны прыносяць вялікую карысць у апыленні, распаўсюдзе насення, ахове раслін ад шкоднікаў, якая ацэньваецца ў мільярды долараў.
  Многія віды кажаноў маюць патрэбу ў нашай дапамозе. Дзясяткі відаў ахоўваюцца ў межах CMS і EUROBATS. Але трэба зрабіць нашмат больш, каб забяспечыць іх выжыванне. Забойствы кажаноў ніяк не паўплываюць на распаўсюджванне COVID-19, але адмоўна адаб’юцца на працэсе захавання папуляцый гэтых жывёл.